rejauldu/bengali-wikipedia huggingface dataset:
থাম্ব|ক্যালসিয়াম ফসফেট ক্যালসিয়াম ফসফেট এক শ্রেণীর অজৈব যৌগ। এটি ক্যালসিয়াম আয়ন (Ca2+) এবং  ফসফেট আয়ন (PO43−) নিয়ে গঠিত যৌগ। কিছু তথাকথিত ক্যালসিয়াম ফসফেটগুলিতে ক্যালসিয়াম অক্সাইড এবং ক্যালসিয়াম হাইড্রক্সাইডও থাকে। এগুলি সাদা রঙের কঠিন পদার্থ, সেইসঙ্গে  পুষ্টিগুণ রয়েছে । অর্থোফসফেটস্, ডাই- এবং মনোহাইড্র্রজেন ফসফেট এই রাসায়নিক পদার্থগুলির মধ্যে ক্যালসিয়াম আয়ন (Ca2+)-এর সঙ্গে  PO43−, H2PO4−, এবং/অথবা  HPO42−  থাকে।   মনোক্যালসিয়াম ফসফেট, ই৩৪১ (CAS # 7758-23-8 অনার্দ্রর জন্য; CAS#10031-30-8 মনোহাইড্রেটের জন্য - Ca(H2PO4)2 এবং Ca(H2PO4)2(H2O)    ডাইক্যালসিয়াম ফসফেট (dibasic calcium phosphate), ই৩৪১  E341(ii) (CAS# 7757-93-9) - CaHPO4 (খনিজ: মোনেটাইট), ড্রাইহাইড্রেট CaHPO4(H2O)2 (খনিজ: ব্র‌ুসাইট) এবং মনোহাইড্রেট CaHPO4(H2O)  ট্রাইক্যালসিয়াম ফসফেট,  (ট্রাইবেসিক ক্যালসিয়াম ফসফেট অথবা ট্রাইক্যালসিক  ফসফেট যাকে কখনও কখনও ক্যালসিয়াম ফসফেট অথবা ক্যালসিয়াম অর্থোফসফেট,হোয়াইটলোকাইট)  E341(iii) (CAS#7758-87-4): Ca3(PO4)2  অক্টাক্যালসিয়াম ফসফেট  (CAS# 13767-12-9): Ca8H2(PO4)6.5H2O   অনিয়তকার ক্যালসিয়াম ফসফেট দেখতে কাচের অধক্ষেপের মতন। পরিবর্তনশীল উপাদান নিয়ে জৈবিক তন্ত্রে থাকতে পারে।   ডাই- এবং পলিফসফেটস্  such as  and triphosphate  এই পদার্থগুলির মধ্যে Ca2+ আয়নের সঙ্গে পলিফসফেট যেমন P2O74− এবং ট্রাইফসফেট [P3O10]5− যুক্ত থাকে।  ডাইক্যালসিয়াম ডাইফসফেট(CAS#7790-76-3]: Ca2P2O7 ক্যালসিয়াম ট্রাইফসফেট (CAS # 26158-70-3):Ca5(P3O10)2   হাইড্রক্সি- এবং অক্সো- ফসফেটস্  এই পদার্থগুলির মধ্যে ফসফেট আয়ন ছাড়াও অন্য ঋ‌ৃণাত্মক  আয়নও থাকে:  হাইড্রক্সিঅ্যাপেটাইট, Ca5(PO4)3(OH)  অ্যাপেটাইট, Ca10(PO4)6(OH, F, Cl, Br)2  টেট্রাক্যালসিয়াম ফসফেট, (CAS#1306-01-0): Ca4(PO4)2O  বিবরণ ক্যালসিয়াম ফসফেট অনেক জীবজন্তুর মধ্যে পাওয়া যায়। হাড়ের মধ্যে খনিজ এবং দাঁতের এনামেলে ক্যালসিয়াম ফসফেট থাকে। দুধের কেসিন (casein)-এর মধ্যে এটি ম্যাগনেসিয়াম, জিঙ্ক এবং সাইট্রেট-এর সাথে প্রোটিনযুক্ত কোলয়েড দ্রবণ হিসাবে বিদ্যমান থাকে । যৌথভাবে  যেটি কোলয়েড ক্যালসিয়াম ফসফেট (CCP) হিসাবে পরিচিত।   বিভিন্ন ক্যালসিয়াম ফসফেট খনিজ পদার্থ ফসফরিক অ্যাসিড এবং সার উৎপাদনে ব্যবহার করা হয়। নির্দিষ্ট  কিছু  ক্যালসিয়াম ফসফেটের  অতিরিক্ত ব্যবহারের ফলে জলের মধ্যে বেশি পরিমাণে শ্যাওলা জমে । এর ফলে জলের দ্রবীভূত অক্সিজেন কমে গিয়ে জল দূষিতহয়।  তথ্যসূত্র  বিষয়শ্রেণী:যৌগ বিষয়শ্রেণী:রসায়ন বিষয়শ্রেণী:ক্যালসিয়াম যৌগ বিষয়শ্রেণী:যৌগিক পদার্থ বিষয়শ্রেণী:ফসফেট বিষয়শ্রেণী:ই-সংখ্যায়িত খাদ্যে সংযোজিত দ্রব্য
পুর একটি প্রত্যয় যার অর্থ নগর, আবাস এবং দুর্গ। ভারতের সর্বপ্রাচীন গ্রন্থ ঋগ্বেদে শব্দটি নগর এবং বাসস্থান অর্থে প্রায় ৩০ বারের কাছাকাছি ব্যবহৃত হয়েছে। ভারতীয় উপমহাদেশ, দক্ষিণ-পূর্ব এশিয়া, আফগানিস্তান এবং ইরান পর্য্যন্ত বিস্তৃত এলাকায় পুর প্রত্যয়যুক্ত স্থান-নামের ব্যবহার পরিলক্ষিত হয়। সিঙ্গাপুর দক্ষিণ পূর্ব এশিয়ায় একটি পুর প্রত্যয়যুক্ত দেশ।  জেলা বাংলাদেশে পুর প্রত্যয়যুক্ত ১২টি জেলা আছে।  মেহেরপুর চাঁদপুর লক্ষ্মীপুর ফরিদপুর  গাজীপুর  মাদারীপুর  শরীয়তপুর  পিরোজপুর দিনাজপুর রংপুর  শেরপুর জামালপুর   উপজেলা বাংলাদেশে পুর প্রত্যয়যুক্ত ৬৯টি উপজেলা আছে।  দৌলতপুর, মানিকগঞ্জ দৌলতপুর, কুষ্টিয়া মিরপুর কোটচাঁদপুর মহেশপুর মোহাম্মদপুর শ্রীপুর, গাজীপুর শ্রীপুর, মাগুরা মেহেরপুর কেশবপুর মনিরামপুর লক্ষ্মীপুর রায়পুর চাঁদপুর বাঞ্ছারামপুর শিবপুর গাজীপুর হরিরামপুর গোপালপুর মির্জাপুর ভূঞাপুর নাগরপুর মধুপুর সখিপুর মুকসুদপুর শরীয়তপুর মাদারীপুর ফরিদপুর, ফরিদপুর জেলা ফরিদপুর, পাবনা জেলা সদরপুর বাজিতপুর হোসেনপুর রাজাপুর উজিরপুর নাজিরপুর পিরোজপুর গৌরীপুর ফুলপুর শেরপুর জামালপুর ইসলামপুর দুর্গাপুর, নেত্রকোণা দূর্গাপুর, রাজশাহী রংপুর বিরামপুর হাকিমপুর দিনাজপুর সদর উপজেলা দিনাজপুর সাদুল্লাপুর উলিপুর চর রাজিবপুর সৈয়দপুর হরিপুর মোহনপুর গুরুদাসপুর লালপুর গোমস্তাপুর আক্কেলপুর মহাদেবপুর নিয়ামতপুর শেরপুর শাজাহানপুর কাজীপুর শাহজাদপুর জৈন্তাপুর বিশ্বম্ভরপুর জগন্নাথপুর তাহিরপুর মাধবপুর  আরো দেখুন  বাংলাদেশের স্থান-নাম প্রত্যয়-তালিকা  তথ্যসূত্র  বিষয়শ্রেণী:স্থান-নাম বিষয়শ্রেণী:স্থান-নাম প্রত্যয় বিষয়শ্রেণী:বসতি
কো লোসিন ( , ) থাইল্যান্ড উপসাগরের দক্ষিণাঞ্চলে অবস্থিত একটি ছোট পাথুরে দ্বীপ। এটি থাইল্যান্ডের পাত্তানি প্রদেশের পানরে জেলার (প্রশাসনিক এলাকা) অধীনে।  দ্বীপের আপেক্ষিক দূরত্বের কারণে, এই দ্বীপের চারপাশের এলাকা একটি ভাল ডুব দেয়ার স্থল, যেখানে হাঙ্গর এবং মান্তা নির্বিঘ্নে বেড়ে ওঠে।Diving information   আরো দেখুন    থাইল্যান্ডের দ্বীপের তালিকা  ১৯০৯ সালের অ্যাংলো-সিয়ামিজ চুক্তি   তথ্যসূত্র    বহিঃসংযোগ    ভিয়েতনামের প্রথম সমুদ্রসীমা চুক্তি  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:থাইল্যান্ড উপসাগরের দ্বীপ বিষয়শ্রেণী:মালয়েশিয়া-থাইল্যান্ড সীমান্ত বিষয়শ্রেণী:মালয়েশিয়ার আঞ্চলিক বিরোধ বিষয়শ্রেণী:থাইল্যান্ডের আঞ্চলিক বিরোধ বিষয়শ্রেণী:থাইল্যান্ডের জনবসতিহীন দ্বীপ
পাগোহ হলো মালয়েশিয়ার জোহোরের মুয়ার জেলার একটি শহরতলি। পেনিনসুলার মালয়েশিয়ার পশ্চিম উপকূলের প্রধান রাজপথ উত্তর-দক্ষিণ এক্সপ্রেসওয়ের অন্যতম প্রধান বিনিময় সড়কের মাধ্যমে পাগোহতে যাতায়াত করা যায়। ইনস্টিটিউট কেমাহিরান বেলিয়া নেগারা (আইকেবিএন) এবং মালয়েশিয়ান আন্তর্জাতিক সার্ভিস নাসুহা ক্যাম্পসহ এই শহরে বেশ কয়েকটি ফেডারেল সরকারী প্রতিষ্ঠান রয়েছে।   শিক্ষা  পাগোহের কয়েকটি প্রাথমিক বিদ্যালয়ে প্রাথমিক শিক্ষা দেওয়া হয়। যার একটি উদাহরণ হলো: এসজেকেসি (আন্তর্জাতিক মানের চীনা স্কুল) সুন মং যার বয়স প্রায় ৫০ বছর। পাগোহের একটি মাধ্যমিক বিদ্যালয় হলো এসএমকে সুলতান আলাউদ্দিন রিয়াত শাহ (এসএআরএস১), মালাক্কার সুলতানের নামানুসারে নামকরণ করা হয়, যিনি পাগোহতে মারা যান।  পাগোহ এডুকেশনাল হাব (এডুহাব পাগোহ), মালয়েশিয়ার সর্ববৃহৎ সর্বজনীন উচ্চশিক্ষা কেন্দ্র এলাকা। যেখানে মুয়ারের একটি নতুন সুপরিকল্পিত শিক্ষার শহর বন্দর বিশ্ববিদ্যালয় পাগোহ নির্মাণ করা হচ্ছে। ২০১১ সালের সেপ্টেম্বরের মাঝামাঝি এর প্রথম ধাপটি চালু করা হয়।Muhyiddin launches phase one of Pagoh education hub    পর্যটক আকর্ষণসমূহ   দামাই বাগান (দুসুন দামাই)  কাম্পাং রাজা মসজিদ এবং সুলতান আলাউদ্দিন রিয়াত শাহ প্রথম এর সমাধি  নাসুহা মশলা বাগান (তামান রেম্পাহ রাতুস নাসুহা)   আরও দেখুন   মালয়েশিয়ার শহরের তালিকা  উত্তর-দক্ষিণ এক্সপ্রেসওয়ে   তথ্যসূত্র   বিষয়শ্রেণী:মালয়েশিয়ার অঞ্চল বিষয়শ্রেণী:মালয়েশিয়ার উপশহর
thumb|300px|ভানুসিংহের প্রথম কবিতা রচনাকালে "ভানুসিংহ" কিশোর রবীন্দ্রনাথ, ১৮৭৭; জ্যোতিরিন্দ্রনাথ ঠাকুরের স্কেচ অবলম্বনে গগনেন্দ্রনাথ ঠাকুর অঙ্কিত   ভানুসিংহ ঠাকুরের পদাবলী রবীন্দ্রনাথ ঠাকুর এর ব্রজবুলি ভাষায় রচিত একটি কাব্যগ্রন্থ। রবীন্দ্রনাথ কৈশোর ও প্রথম যৌবনে "ভানুসিংহ" ছদ্মনামে বৈষ্ণব কবিদের অনুকরণে কিছু পদ রচনা করেছিলেন। ১৮৮৪ সালে সেই কবিতাগুলিই ভানুসিংহ ঠাকুরের পদাবলী নামে প্রকাশিত হয়। কবিতাগুলি গ্রন্থাকারে প্রকাশের পূর্বে বিভিন্ন সময়ে ভারতী পত্রিকায় প্রকাশিত হয়েছিল। কবিতাগুলি রচনার ইতিহাস পরবর্তীকালে জীবনস্মৃতি গ্রন্থের ভানুসিংহের কবিতা অধ্যায় বিবৃত করেছিলেন রবীন্দ্রনাথ ঠাকুর। আরো...
চন্দ্রনাথ চাষী নজরুল ইসলাম পরিচালিত ১৯৮৪ সালের নাট্য চলচ্চিত্র। শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন কেশব চট্টোপাধ্যায়। এতে নাম ভূমিকায় (চন্দ্রনাথ) অভিনয় করেছেন রাজ্জাক এবং সরযূর ভূমিকায় অভিনয় করেছেন দোয়েল। এছাড়া অন্যান্য ভূমিকায় অভিনয় করেছেন সুচন্দা, গোলাম মুস্তাফা, সিরাজুল ইসলাম, সাইফুদ্দিন প্রমুখ।  চলচ্চিত্রটি ৯ম জাতীয় চলচ্চিত্র পুরস্কারে শ্রেষ্ঠ অভিনেতা, শ্রেষ্ঠ পার্শ্বচরিত্রে অভিনেতা, শ্রেষ্ঠ সঙ্গীত পরিচালক, শ্রেষ্ঠ গীতিকার ও শ্রেষ্ঠ নারী কণ্ঠশিল্পী বিভাগে পুরস্কার লাভ করে।  কাহিনি সংক্ষেপ চন্দ্রনাথ একজন উচ্চ বংশীয় ব্রাহ্মণ। সম্প্রতি তার পিতা গত হয়েছে। সে কাশীতে তার পিতার এক পুরনো ভৃত্যের বাড়িতে উঠে। সেখানে তার সরযূর সাথে দেখা হয়। সরযূর মা সুলোচনা সেই ভৃত্যের বাড়িতে কাজ করে। চন্দ্রনাথ সরযূকে পছন্দ করে এবং বিয়ে করে। কিন্তু তার কাকাকে না জানানোয় তিনি রাগান্বিত হন। তার চাচাত বোন নির্মলা বউদি দেখতে তার বাড়িতে আসে এবং নতুন বউদিকে তার খুব পছন্দ হয়। এদিকে হরিদয়াল ঘোষাল নামে এক লম্পট  তার কাকা মনিশংকর মুখার্জির কাছে সুলোচনা সম্পর্কিত একটি চিঠি পাঠায়। সুলোচনার নিম্ন বর্ণের কথা জানতে পেরে চন্দ্রনাথ তার গর্ভবতী স্ত্রীকে রেখে চলে যায়। সরযূ মনি খুড়োর বাড়িতে আশ্রয় নেয়। সেখানে তার একটি ছেলে সন্তান হয়। মনিশংকর কাকা তার ভুল বুঝতে পেরে চন্দ্রনাথকে সরযূকে ফিরিয়ে আনতে পাঠায়। কাশী গিয়ে সে জানতে পারে সরযূ মনি খুড়োর বাড়িতে আছে। সেখানে গিয়ে চন্দ্রনাথের তার স্ত্রী আর ছেলের সাথে দেখা হয়। অন্যদিকে মনি খুড়ো তাদের সম্ভাব্য বিরহে অনমনে হয়ে যায় এবং মৃত্যুমুখে পতিত হয়।  কুশীলব  রাজ্জাক - চন্দ্রনাথ  দোয়েল - সরযূ  সুচন্দা - সুলোচনা, সরযূর মা  গোলাম মুস্তাফা - মনিশংকর মুখার্জি, চন্দ্রনাথের কাকা  সিরাজুল ইসলাম - মনি খুড়ো  ইনাম আহমেদ - হরিদয়াল ঘোষাল  জাহানারা আহমেদ - মনিশংকর মুখার্জির স্ত্রী  তন্দ্রা ইসলাম  জালাল উদ্দিন রুমী  সাইফুদ্দিন - বজ্রকিশোর  রানী সরকার - বজ্রকিশোরের স্ত্রী  দারাশিকো  কালিপদ সেন  হাবিবুর রহমান মধু  সঙ্গীত চন্দ্রনাথ চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, সুবীর নন্দী, প্রবাল চৌধুরী।  পুরস্কার ৯ম জাতীয় চলচ্চিত্র পুরস্কার  পুরস্কারের বিভাগ  গ্রহীতা  ফলাফল শ্রেষ্ঠ অভিনেতা  রাজ্জাক   শ্রেষ্ঠ পার্শ্বচরিত্রে অভিনেতা  সিরাজুল ইসলাম    শ্রেষ্ঠ সঙ্গীত পরিচালক  খন্দকার নুরুল আলম   শ্রেষ্ঠ গীতিকার  মোহাম্মদ রফিকুজ্জামান   শ্রেষ্ঠ নারী কণ্ঠশিল্পী  সাবিনা ইয়াসমিন    তথ্যসূত্র  বহিঃসংযোগ    বিষয়শ্রেণী:১৯৮৪-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:চাষী নজরুল ইসলাম পরিচালিত চলচ্চিত্র বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:কেশব চট্টোপাধ্যায়ের চিত্রনাট্য বিষয়শ্রেণী:আলমগীর পিকচার্সের চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
চেতরাম জাটভ ছিলেন একজন স্বাধীনতা সংগ্রামী যিনি ১৮৫৭ সালের সিপাহি বিদ্রোহে অংশগ্রহণ করেছিলেন। তিনি ২৬ মে ১৮৫৭ সালে উত্তর-পশ্চিম প্রদেশের (বর্তমানে উত্তর প্রদেশ ) ইটা জেলার সোরো অঞ্চলে বিদ্রোহে যোগদান করেন। তাদের গাছের সঙ্গে বেঁধে গুলি করা হয়।   জীবন  কিংবদন্তি অনুসারে, মহারাজা পাতিয়ালা এমন এক ব্যক্তিকে দেখেছিলেন যিনি তার পিঠে একটি সিংহ বহন করছিলেন। প্রশ্ন করা হলে দেখা যায়, অস্ত্র ছাড়াই সিংহটিকে খুন করেছে ওই ব্যক্তি। রাজা তাকে তার সেনাবাহিনীতে যোগ দিতে বললেন। রাজার নির্দেশে তিনি সেনাবাহিনীতে যোগ দেন। ওই ব্যক্তির নাম চেতা রাম জাটভ। চেতা রাম ব্রিটিশদের বিরুদ্ধে যুদ্ধ করেছিলেন। ব্রিটিশরা জনগণকে হয়রানি করতে দেখে, তিনি তাদের সাথে লড়াই করেছিলেন, যার পরে ব্রিটিশরা তাকে গ্রেপ্তার করে এবং তাকে একটি গাছের সাথে বেঁধে রাখে। এলাহাবাদের জি বি পান্ত ইনস্টিটিউট অফ সোশ্যাল সায়েন্সেসের সাবঅলটার্ন ইতিহাসবিদ বদ্রী নারায়ণ তিওয়ারি জাটভের মৃত্যুর পরিস্থিতি তুলে ধরেছেন, তবে তার জীবন ইতিহাসের কাছে হারিয়ে গেছে বলে মনে হচ্ছে। অন্যান্য সূত্রগুলি তিওয়ারির গবেষণার পুনরাবৃত্তি করেছে, যেটি ডিসি দিনকারের লেখা ১৯৯০ সালের স্বতন্ত্র সংগ্রাম মে অছুতোন কা যোগদান থেকে নেওয়া হয়েছে যা স্বাধীন সংগ্রাম মে আচুতোন কা যোগদান থেকে নেওয়া হয়েছিল, ১৯৯০ সালে ডি সি দিনকরের লেখা একটি রচনা।   জনপ্রিয় সংস্কৃতিতে  বহুজন সমাজ পার্টি দলিত বীরত্বের প্রতীক হিসাবে ১৮৫৭ সালের বিদ্রোহের ফলে মারা যাওয়া জাটভ এবং আরও কয়েকজনকে গ্রহণ করেছে। তিওয়ারির মতে, বিএসপি সমর্থিত দলিত বুদ্ধিজীবীরা, যারা স্থানীয় নায়ক, ইতিহাস, মিথ এবং কিংবদন্তি ব্যবহার করে তৃণমূল দলিতদের সংগঠিত করার চেষ্টা করছে তারা ১৮৫৭ সালের বিদ্রোহকে কেন্দ্র করে উত্তর প্রদেশের অঞ্চলগুলির মৌখিক ইতিহাসে প্রচুর সম্পদ খুঁজে পেয়েছে। দলের রাজনৈতিক কৌশল হল এই বীরদের গল্প বলা এবং পুনরুদ্ধার করা, স্মৃতিসৌধ তৈরি করা এবং জনগণের মানসিকতায় একটি যৌথ স্মৃতি গড়ে তোলার জন্য বারবার তাদের গল্পকে ঘিরে উদযাপনের আয়োজন করা। গল্পগুলি এমনভাবে বর্ণনা করা হয়েছে যে দলিতরা এই জাতি গঠনের গল্প কল্পনা করে যেখানে তারা একটি গুরুত্বপূর্ণ ভূমিকা পালন করেছিল।   তথ্যসূত্র    আরও পড়া      বিষয়শ্রেণী:বহুজন সমাজ পার্টি বিষয়শ্রেণী:জন্মের সাল অজানা বিষয়শ্রেণী:১৮৫৭-এর সিপাহী বিদ্রোহ বিষয়শ্রেণী:১৯শ শতাব্দীতে ব্রিটিশ ভারত দ্বারা মৃত্যুদণ্ডপ্রাপ্ত বিষয়শ্রেণী:উত্তরপ্রদেশের ভারতীয় স্বাধীনতা কর্মী
টুইচ হলো একটি ভিডিও লাইভ স্ট্রিমিং সেবা, যা আমাজনের একটি সহায়ক সংস্থা টুইচ ইন্টারেক্টিভ দ্বারা পরিচালিত হয়। ২০১১ সালের জুন মাসে সাধারণ স্ট্রিমিং মাধ্যম জাস্টিন.টিভির একটি স্পিন-অফ হিসেবে প্রবর্তিত এই সাইটটি মূলত ইস্পোর্টস প্রতিযোগিতা সম্প্রচারের পাশাপাশি ভিডিও গেম লাইভ স্ট্রিমিং, সঙ্গীত সম্প্রচার, সৃজনশীল বিষয়বস্তু এবং সম্প্রতি বাস্তব জীবনের কার্যক্রম প্রচারের জন্য ব্যবহৃত হয়। এই সাইটে থাকা ভিডিওগুলো সরাসরি বা ভিডিও অন ডিমান্ডের মাধ্যমে পরবর্তীতে দেখা যায়।  টুইচের জনপ্রিয়তা তার সাধারণ-আগ্রহের প্রতিরূপ অংশটি গ্রহণ করেছিল। ২০১৩ সালের অক্টোবর মাসে, এর ওয়েবসাইটে ৪৫ মিলিয়ন অনন্য দর্শক ছিল<r এবং ২০১৪ সালের ফেব্রুয়ারি মাসের মধ্যে এটি মার্কিন যুক্তরাষ্ট্রের শীর্ষ ইন্টারনেট ট্র্যাফিকের মধ্যে চতুর্থ বৃহত্তম উৎস হিসেবে বিবেচিত হয়েছিল। একই সময়ে, জাস্টিন.টিভির মূল সংস্থাটি স্থানান্তর করে টুইচ ইন্টারেক্টিভ হিসেবে পুনরায় চালু করা হয়েছিল – অতঃপর ২০১৪ সালের আগস্ট মাসে জাস্টিন.টিভি বন্ধ হয়েছে। একই মাসে, আমাজন ৯৭০ মিলিয়ন ডলারের বিনিময়ে এই সেবাটি অধিগ্রহণ করা হয়েছিল, পরবর্তীতে এটি সংস্থার সাবস্ক্রিপশন সেবা আমাজন প্রাইমের সাথে সমন্বয় ঘটায়। পরবর্তীতে টুইচ কার্স এলএলসি নামে একটি অনলাইন ভিডিও গেমিং সম্প্রদায়ের অপারেটর ক্রয় করে এবং স্ট্রিমে লিঙ্কের মাধ্যমে গেম ক্রয় করা চালু করে। একই সাথে এই সাইটে এমন একটি প্রোগ্রাম রয়েছে যার মাধ্যমে স্ট্রিমাররা যেসকল গেম খেলে, তার বিক্রয়ের ফলে কিছু কমিশন লাভ করে।  ২০১৫ সাল অনুযায়ী, টুইচের প্রতি মাসে ১.৫ মিলিয়নেরও বেশি সম্প্রচারক এবং ১০০ মিলিয়ন দর্শক ছিল। ২০১৭ সাল পর্যন্ত, টুইচ মার্কিন যুক্তরাষ্ট্রে ভিডিও গেমের জন্য শীর্ষস্থানীয় লাইভ স্ট্রিমিং ভিডিও সেবা হিসেবে পরিচিতি লাভ করে এবং ইউটিউব গেমিংয়ের ওপর প্রাধান্য বিস্তার করে। ২০১৮ সালের মে মাসের হিসাব অনুযায়ী, এটির প্রায় ১০ মিলিয়ন গড় সমকালীন ব্যবহারকারীসহ মাসিক ২.২ মিলিয়ন ব্রডকাস্টার এবং ১৫ মিলিয়ন দৈনিক সক্রিয় ব্যবহারকারী ছিল। ২০১৮ সালের মে মাস পর্যন্ত, টুইচের ২৭,০০০-এরও বেশি সহযোগী চ্যানেল ছিল।  তথ্যসূত্র  বহিঃসংযোগ     বিষয়শ্রেণী:টুইচ (সেবা) বিষয়শ্রেণী:ক্যালিফোর্নিয়া ভিত্তিক বিনোদন কোম্পানি বিষয়শ্রেণী:ভিডিও হোস্টিং বিষয়শ্রেণী:চাহিদা ভিডিও সেবা বিষয়শ্রেণী:মার্কিন যুক্তরাষ্ট্রের সফটওয়্যার কোম্পানি বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি বিষয়শ্রেণী:ভিডিও গেম ধারাবাহিক সম্প্রচার সেবা বিষয়শ্রেণী:২০১১-এ ক্যালিফোর্নিয়ায় প্রতিষ্ঠিত বিষয়শ্রেণী:২০১৪-এর অধিগ্রহণ ও একত্রীকরণ বিষয়শ্রেণী:২০১১-এ প্রতিষ্ঠিত মার্কিন কোম্পানি বিষয়শ্রেণী:২০১১-এ প্রতিষ্ঠিত বিনোদন কোম্পানি বিষয়শ্রেণী:২০১১-এ প্রতিষ্ঠিত গণমাধ্যম কোম্পানি বিষয়শ্রেণী:২০১১-এ প্রতিষ্ঠিত সফটওয়্যার কোম্পানি বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
thumb|450px|দাপোরিজো সহ অরুণাচল প্রদেশের জেলা মানচিত্র ডাপোরিজো () ভারতের অরুণাচল প্রদেশ রাজ্যের উর্ধ সুবানসিড়ি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ডাপোরিজো শহরের জনসংখ্যা হল ১৫,৪৬৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে ডাপোরিজো এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:অরুণাচল প্রদেশের শহর ও নগর বিষয়শ্রেণী:উচ্চ সুবনসিরি জেলা
সংযোগ=https://en.wikipedia.org/wiki/File:A tornado near Anadarko, Oklahoma, on May 3, 1999.jpg|ডান|থাম্ব|১৯৯৯ সালের ওকলাহোমা টর্নেডোর সময় আনাদারকো, ওকলাহোমার কাছে একটি টর্নেডো। আবহাওয়া গবেষকরা এই ধরনের বিপজ্জনক ধরনের আবহাওয়া নির্মূল বা নিয়ন্ত্রণ করতে আকাঙ্খা করেছিলেন। আবহাওয়া নিয়ন্ত্রণ (ইংরেজি Weather control) বলতে বায়ুমণ্ডলের অবস্থার পরিবর্তন সাধন করে স্থানীয় বা আঞ্চলিক পর্যায়ে আবহাওয়ার পরিবর্তন করাকে বোঝায়।  প্রাচীনকাল থেকেই মানুষ আবহাওয়াকে বশে আনতে চেয়েছে। দ্বিতীয় বিশ্বযুদ্ধের পরে মেঘ বপন (cloud seeding) প্রক্রিয়ার মাধ্যমে বৃষ্টিপাত বাড়ানোর চেষ্টা করা হয়েছিল। সাধারণত মেঘের মধ্যে কঠিন কার্বন ডাই অক্সাইড বা সিলভার আয়োডাইড ছড়িয়ে দিয়ে জমাটভবনের নিউক্লিয়াস তৈরির মাধ্যমে বৃষ্টিপাত শুরু করার চেষ্টা করা হয়। তবে এর ফলাফল তেমন আশাব্যঞ্জক হয়নি। তবে এই পরীক্ষায় প্রাপ্ত জ্ঞান ব্যবহার করে শিলাবৃষ্টি নিয়ন্ত্রণের প্রয়াস বেশ সফল হয়েছে। প্লেনের মাধ্যমে শিলাবৃষ্টি উৎপাদনী মেঘে সিলভার আয়োডাইড ছড়িয়ে দিলে বেশি বেশি পরিমাণ শিলাকণা উৎপাদিত হয়, ফলে গড়ে শিলার আকার অনেক হ্রাস পায় ও শিলাবৃষ্টিজনিত ক্ষয়ক্ষতি কম হয়। একই পদ্ধতি প্রয়োগ করে অনেক সময় বিমানবন্দরগুলোতে কুয়াশা দূর করা হয়।   তথ্যসূত্র   বিষয়শ্রেণী:আবহাওয়া পরিবর্তনকরণ
মাধ্যমিক ও উচ্চ মাধ্যমিক শিক্ষা বোর্ড, বরিশাল বাংলাদেশের বরিশাল বিভাগের মাধ্যমিক ও উচ্চ মাধ্যমিক পর্যায়ের শিক্ষাপ্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে।   গঠন  বোর্ডের অধ্যাদেশ অনুসারে, বরিশাল বিভাগের মাধ্যমিক ও উচ্চ মাধ্যমিক পর্যায়ের শিক্ষাপ্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের এস. এস. সি এবং এইচ. এস. সি পরীক্ষা পরিচালনা ও উন্নয়নের জন্যে ক্ষমতাপ্রাপ্ত শিক্ষাপ্রতিষ্ঠান, যা ১৯৯৯ সালে সরকারী আদেশে (Barisal Education Board (SR and no 250 law -99) Branch -11/(1) 98- ISEO))প্রতিষ্ঠিত। এটি ১৯৯৯ সালে কার্যক্রম শুরু করে। বর্তমানে এই বোর্ড-এর অন্তর্গত রয়েছে বরিশাল, পটুয়াখালী, ভোলা, বরগুনা, ঝালকাঠি ও পিরোজপুর জেলার শিক্ষাপ্রতিষ্ঠান।   কার্যক্রম   সনদপত্র উত্তোলন।  নম্বরপত্র উত্তোলন।  নাম সংশোধন পদ্ধতি ।  যেকোন বিষয়ে ফলাফল সংশোধন।  ভর্তি বাতিল।  এক কলেজ থেকে ভর্তি বাতিল করে নতুন কলেজে ভর্তি প্রক্রিয়া সম্পন্ন করন।   আরও দেখুন   বাংলাদেশের শিক্ষা বোর্ডের তালিকা  বাংলাদেশের শিক্ষাব্যবস্থা  তথ্যসূত্র  বহিঃসংযোগ    মাধ্যমিক ও উচ্চ শিক্ষা অধিদপ্তর, বাংলাদেশ  বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্  শিক্ষা মন্ত্রণালয়   বরিশাল শিক্ষা বরিশাল  বিষয়শ্রেণী:বরিশাল বিষয়শ্রেণী:১৯৯৯-এ বাংলাদেশে প্রতিষ্ঠিত
তোফাজ্জল হোসেন সরকার (মৃত্যু: ৭ জুলাই ২০২১) বাংলাদেশের গাইবান্ধা জেলার রাজনীতিবিদ ও মুক্তিযুদ্ধের সংগঠক যিনি তৎকালীন রংপুর-২২ আসনের সংসদ সদস্য ছিলেন।   প্রাথমিক জীবন  তোফাজ্জল হোসেন সরকার গাইবান্ধায় জন্মগ্রহণ করেন।   রাজনৈতিক জীবন  তোফাজ্জল হোসেন সরকার মুক্তিযুদ্ধের সংগঠক ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-২২ আসন থেকে সংসদ সদস্য নির্বাচিত হন। তিনি পলাশবাড়ী ডায়াবেটিস সমিতির সভাপতি।   তথ্যসূত্র   বিষয়শ্রেণী:২০২১-এ মৃত্যু বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
থাম্ব|220px|একটি সাইকেল (কালো) এবং দুটি কর্ড (সবুজ)। এই অংশের জন্য গ্রাফটি কর্ডাল গ্রাফ, কিন্তু একটি সবুজ এজ বাদ দিলে এটি নন-কর্ডাল গ্রাফে পরিনত হবে। আসলে অন্য সবুজ এজ ও তিনটি কালো এজ মিলে চার দৈর্ঘ্যের একটি সাইকেল উৎপন্ন করবে যার কোন কর্ড নেই গণিতের একটি বিভাগ গ্রাফ তত্ত্বে, একটি গ্রাফ কর্ডাল হবে যদি এর প্রতিটি চার বা ততোধিক নোডের সাইকেলের একটি কর্ড থাকে। কর্ড হচ্ছে আসলে একটি এজ, যেটি এমন দুটি নোডকে যুক্ত করে যারা সাইকেলের মধ্যে পার্শ্ববর্তী নোড নয়। অন্যভাবে বলা যায়, যে গ্রাফের যে কোন ইনডিউসড সাইকেলে তিনটির বেশি নোড থাকে না সেটিই কর্ডাল গ্রাফ। কর্ডাল গ্রাফ পারফেক্ট গ্রাফের একটি সাবসেট। তাদেরকে ট্রায়াঙ্গুলেটেড গ্রাফও বলা হয়।  বিষয়শ্রেণী:গ্রাফ তত্ত্ব
কেপ টাউন ( ; ,; ) দক্ষিণ আফ্রিকার আইনসভা রাজধানী। এটি দেশের প্রাচীনতম শহর এবং দক্ষিণ আফ্রিকার সংসদের আসন। এটি জোহানেসবার্গের পরে দেশের দ্বিতীয় বৃহত্তম শহর এবং পশ্চিম কেপের বৃহত্তম শহর। শহরটি সিটি অফ কেপ টাউন মেট্রোপলিটন পৌরসভার অংশ।  ইতিহাস বাম|থাম্ব|পর্তুগিজ অভিযাত্রী বার্টোলোমিউ ডায়াস ১৪৮৮ সালে কেপ পয়েন্টে ক্রস রোপণ করছেন কেপ টাউন শহরের পত্তন হয় পূর্ব আফ্রিকা, ভারত ও এশিয়া মহাদেশগামী ওলন্দাজ জাহাজের জ্বালানী কেন্দ্র হিসাবে। ১৬৫২ সালের ৬ই এপ্রিল জ্যান ভান রিবেকের আগমণের মাধ্যমে সাহারা মরুভূমির দক্ষিণে প্রথম স্থায়ী ইউরোপীয় আবাসস্থল স্থাপিত হয়। জোহানেসবার্গের প্রসারণের পূর্ব পর্যন্ত এটিই দক্ষিণ আফ্রিকার জনবহুলতম শহর ছিল।  জনউপাত্ত দক্ষিণ আফ্রিকার ২০০১ সালের আদম শুমারি অনুসারে এই শহরের জনসংখ্যা ২৯ লাখ। এর মোট এলাকার পরিমাণ ২,৪৯৯ বর্গ কিমি (৯৬৫ বর্গ মাইল), যা দক্ষিণ আফ্রিকার অন্য সব শহরের চাইতে বড়। এখানকার জনসংখ্যার ঘনত্ব১,১৫৮/বর্গ কিমি (২,৯৯৯/ বর্গ মাইল)।  জলবায়ু  খেলাধুলা নিউল্যান্ডস ক্রিকেট গ্রাউন্ড শহরের প্রধান স্টেডিয়াম। ভার্নন ফিল্যান্ডার ও তেম্বা বাভুমা শহরে জন্মগ্রহণকারী নামী ক্রিকেটার।  পর্যটন কেপ টাউন প্রাকৃতিক সৌন্দর্য ও এখানকার বন্দরের জন্য বিখ্যাত। এখানে কেপ পয়েন্ট, টেবিল পর্বত সহ আরো অনেক দর্শনীয় স্থান রয়েছে। ভৌগোলিক বৈচিত্র্যের দিক থেকে এটিকে বিশ্বের সুন্দরতম শহরগুলির মধ্যে গণ্য করা হয়। এটি দক্ষিণ আফ্রিকার সবচেয়ে জনপ্রিয় পর্যটন কেন্দ্র।   গ্যালারি    তথ্যসূত্র    বহিঃসংযোগ    আরও দেখুন   বিষয়শ্রেণী:আফ্রিকার রাজধানী বিষয়শ্রেণী:কেপ টাউন বিষয়শ্রেণী:দক্ষিণ আফ্রিকার শহর বিষয়শ্রেণী:দক্ষিণ আফ্রিকার জনবহুল উপকূলীয় স্থান বিষয়শ্রেণী:আটলান্টিক মহাসাগরের বন্দর শহর ও নগর বিষয়শ্রেণী:দক্ষিণ আফ্রিকার প্রাদেশিক রাজধানী
খসরু মিয়া বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১   পুরস্কার ও সম্মাননা  ১৯৭৩ সালে সরকার তাকে বীর প্রতীক সম্মাননা প্রদান করেন।স্মরণীয় স্মারক গাঁথা, তারিখঃ ২৪-১২-২০১২।   তথ্যসূত্র    পাদটীকা      বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    প্রশাসক ব্যবহারকারী:Hasive কর্তৃক অপসারণ।    ~ মহীন   (আলাপ) ১১:৩১, ৬ মে ২০১৬ (ইউটিসি) ধ্বংস পাহাড় (বই)   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (বই) মানদণ্ড অনুযায়ী উল্লেখযোগ্যতা অর্জন করতে ব্যর্থ।    ~ মহীন   (আলাপ) ১৯:২১, ৩ মে ২০১৬ (ইউটিসি)  উল্লেখযোগ্যতা প্রমাণে ব্যর্থ।--রাফায়েল রাসেল (আলাপ) ০২:২৭, ৫ মে ২০১৬ (ইউটিসি)  উল্লেখযোগ্যতা মোটেও প্রতিষ্ঠিত নয়।  – তানভির (আলাপ) ২১:২৫, ৫ মে ২০১৬ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ডঃ অলকা দেশাই শর্মা (বেশিরভাগই অলকা শর্মা নামে পরিচিত) আসাম বিধানসভার নলবাড়ি নির্বাচনী এলাকার একজন দুইবারের বিধায়ক এবং একজন মহিলা কর্মী, যিনি তার স্বামীর মৃত্যুর পর আসাম গণ পরিষদে যোগ দিয়েছিলেন। ২০০০ সালে নলবাড়ি আসনের তৎকালীন বিধায়ক নগেন সরমার মৃত্যুর পরে ১ বছরের জন্য উপ-নির্বাচনে প্রথম জয়ী হন সরমা। ২০০১ সালে সরমা ভারতীয় জাতীয় কংগ্রেস প্রার্থী মদন কলিতাকে হারিয়েছিলেন। ২০০৬ সালে সরমা আসাম বিধানসভা নির্বাচনে নলবাড়ি আসন থেকে জয়ী হন।  ২০১৯ সালে সরমা আসাম সরকার কর্তৃক 'পিতা-মাতার দায়বদ্ধতা এবং জবাবদিহিতা ও পর্যবেক্ষণের জন্য আদর্শ (PRANAM) কমিশন'-এর কমিশনার নিযুক্ত হন।  ডঃ আলাকা সরমা ছিলেন আসামের প্রাক্তন PWD মন্ত্রী নগেন সরমার স্ত্রী, যিনি ২৭ ফেব্রুয়ারি ২০০০-এ উলফা কর্তৃক নিহত হন।   পাদটীকা    আসাম বিধানসভা নির্বাচন, 2006 : নলবাড়ি   তথ্যসূত্র   বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নলবাড়ী জেলার ব্যক্তি বিষয়শ্রেণী:অসম গণপরিষদের রাজনীতিবিদ বিষয়শ্রেণী:আসাম বিধানসভার নারী সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ
স্পটেড্‌ জেস্টার (বৈজ্ঞানিক নাম: Symbrenthia hypselis (Godart)) এক প্রজাতির মাঝারী আকারের প্রজাপতি। এরা নিমফ্যালিডি পরিবার এবং নিমফ্যালিনি উপগোত্রের সদস্য।"Symbrenthia Hübner, [1819]" at Markku Savela's Lepidoptera and Some Other Life Forms   আকার  প্রসারিত অবস্থায় স্পটেড্‌ জেস্টার এর ডানার আকার ৪০-৪৫ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত স্পটেড্‌ জেস্টার এর উপপ্রজাতি হল-    Symbrenthia hypselis cotanda Moore, [1875] – Himalayan Spotted Jester   বিস্তার  এই প্রজাতি ভারত এর জম্মু কাশ্মীর থেকে অরুণাচল প্রদেশ পর্যন্ত, নেপাল  এবং ভুটান এর বিভিন্ন অঞ্চলে দেখা যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮২৪-এ বর্ণিত প্রজাপতি